da en da nl ca da da de es da da da da da da da nb da da en da da da da da de da zh da da da da da zh da da en da en da en da en nb en sv da en da da da de da da da da da da da da da da da da da nl da en da da es nl da
Ny bog: Mød pionerforsker bag unik samling på Moesgaard Museum | Moesgaard Museum
25.8.2021 14:30:40 CEST | Moesgaard Museum
Gennem tre årtier indsamlede cand.mag. Lennart Edelberg et omfattende materiale fra Nuristan provinsen i Afghanistan. En samling, der den dag i dag, vækker international opsigt.
Lennart Edelberg til hest i Nuristan i efteråret 1953. Foto: Peter Rasmussen, Moesgaard Museum
Den afghanske provins Nuristan ligger dybt inde i Hindukush-bjergene på grænsen til Pakistan. Selvom området er langt fra alfarvej, fangede området interesse hos forskere i starten af det 20. århundrede. Befolkningen i provinsen er efterkommere af kafirerne, der blev omvendt fra deres animistiske religion til islam i slutningen af 1800-tallet.
Kafirerne, mente man, havde fastholdt ældgamle kulturelle træk, der kunne spores tilbage de ariske stammers udvandring fra Kaukasus for mere end 2500 år siden. Dermed tilbød deres livsform et blik ind i den fjerne europæiske fortid.
Denne tanke blev central for cand.mag. i naturhistorie og geografi Lennart Edelberg (1915-81), der deltog i Den 3. Danske Ekspedition til Centralasien i årene 1947-52. På trods af sin baggrund som botaniker udviklede Edelberg en stærk interesse i etnografi, som han forfulgte resten af livet. Sideløbende med sit virke som lærer ved Ribe Katedralskole gennemførte han flere ekspeditioner til Nuristan, hvor han knyttede stærke bånd til den lokale befolkning såvel som til forskere verden over.
Toward te horizon: Lennart Edelberg and te Danish Hindukush research er tilrettelagt og redigeret af en gruppe bestående af Ulrik Høj Johnsen, Schuyler Jones, Torkil Funder og Taj Khan Kalash, og den indeholder en mosaik af beskrivelser, der tegner et billede af den danske forskningstradition i Nuristan samt mennesket Lennart Edelberg, der har været en af traditionens bærende kræfter.
”De seneste ugers tragiske begivenheder i Afghanistan understreger vigtigheden af Lennart Edelbergs indsats. Mere end 40 års uafbrudt krig og kaos har haft enorme konsekvenser for landets kulturarv – ikke mindst Nuristans. Meget er simpelthen forsvundet – ødelagt, destrueret eller solgt på det sorte marked. Jeg tvivler på, at der findes en grundigere og bedre genstandssamling og dokumentation af livet i Nuristan i perioden fra 1948-70 end på Moesgaard Museum. Og det skyldes ikke mindst Lennart Edelberg”, siger Ulrik Høj Johnsen, der er museumsinspektør ved Moesgaard Museums etnografiske afdeling.
Foruden bidrag fra de fire redaktører, har Kakail Nuristani, Christer Irgens-Møller, Peter Bakker, Kristoffer Friis Bøgh, Yonatan Ungermann Goldshtein, Svend Castenfeldt, Flemming Bau, Christian Vium, Birgitte Glavind Sperber, Erik Hansen, Henrik Thrane og Per E. Børdahl bidraget til bogen.
Bogen udspringer af et seminar, der blev afholdt i 2016 som et samarbejde mellem Moesgaard Museum og Aarhus Universitet. Bogens bidragsydere har enten beskæftiget sig med Edelbergs forskningsspørgsmål eller arbejdet sammen med ham.
Bogen er udgivet med støtte af blandt andre C.L. Davids Fond, Forskningsprogrammet på Afdeling for Antropologi, Aarhus Universitet og forskningsprojektet Precious Relics.
Toward te horizon: Lennart Edelberg and te Danish Hindukush research
284 sider, rigt illustreret
Udgivet af Moesgaard Museum 27. august 2021
Pris: 250 kr. inkl. moms. Bogen kan købes i Moesgaard Museums butik og online hos Unipress.
Museumsinspektør Ulrik Høj Johnsen, telefon 87162561 Mobil: 25566936
AfghanistanetnografiLennart EdelbergMoesgaard MuseumNuristanRibe Katedralskole
Museumsinspektør Ulrik Høj Johnsen, telefon 87162561 Mobil: 25566936
Lennart Edelberg til hest i Nuristan i efteråret 1953. Foto: Peter Rasmussen, Moesgaard Museum
Lennart Edelberg og den norske sprogforsker Georg Morgenstierne under den første internationale konference om kulturen i Hindukush, Moesgaard 1970.
Hindukush i efteråret 1953. Fra venstre Ahmad Ali Motamedi, der senere blev direktør for nationalmuseet i Afghanistan, etnograf Klaus Ferdinand og Lennart Edelberg. Foto: Peter Rasmussen, Moesgaard Museum
Indvielsesmiddag i et rekonstrueret hus fra Nuristan i forbindelse med udstillingen ”Nuristan og Kalash-området” på Moesgaard Museum i 1970. På billedet Lennart Edelbergs nære ven Abdullah Wakil ved siden af snedker Egon Hansen og bagerst Inga Kjærum. Foto: Preben Dehlholm, Moesgaard Museum
Information om Moesgaard Museum
Moesgaard Museum er et kulturhistorisk museum, der viser arkæologiske og etnografiske udstillinger i international klasse. Museet forsker i og formidler menneskelivets mangfoldighed i et tæt samarbejde med Aarhus Universitet. Moesgaard Museum omfatter afdelingen i Højbjerg ved Aarhus, Vikingemuseet i Aarhus, Odder og Samsø museer.
Følg pressemeddelelser fra Moesgaard Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Moesgaard Museum
Skal det være en nydelse at gå på museum?4.10.2022 15:37:46 CEST | Pressemeddelelse
Museumseksperter fra hele verden mødes i denne uge på Moesgaard Museum for at inspirere hinanden til at skabe nye former for museumsoplevelser
Oplev stenalderen i efterårsferien på Moesgaard3.10.2022 15:11:47 CEST | Pressemeddelelse
Fra 18. til 21. oktober arrangerer Moesgaard sjove og lærerige aktiviteter for hele familien, der med udgangspunkt i stenaldermenneskets liv og leveform viser, hvordan det var at leve i stenalderen.
Ny udstilling på Moesgaard sætter fokus på hjem i bevægelse30.9.2022 14:19:18 CEST | Pressemeddelelse
14. oktober 2022 åbner udstillingen ’HJEM - Blandt nomader, flygtninge, søfarere og migranter’ på Moesgaard Museum. Udstillingen stiller skarpt på betydningen af hjem og hjemlighed hos forskellige mennnesker, som har det til fælles, at deres hjem er under opbrud, spredt over flere lande, i bevægelse eller løsrevet fra ét fysisk sted.
Ud af kaos8.9.2022 15:18:13 CEST | Pressemeddelelse
Ny særudstilling på Moesgaard sætter spotlight på en mørk periode i Europas historie med krig, magtkampe og flygtningestrømme, men også med drømme, håb og guld i store mængder
Moesgaard Museum har fået miljømærket Green Attraction30.8.2022 06:00:00 CEST | Pressemeddelelse
Museet er et af de første museer, der får det nye miljømærke
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022